Analiza PSA e prostatës, më tepër e dëmshme
Studiuesit thonë se analiza kryesore që përdoret për zbulimin e kancerit të prostatës, mund të shkaktojë më shumë dëm
Për 20 vite me radhë mjekët kanë përdorur analizën specifike të ashtuquajtur testi antigjen për prostatën, të njohur si PSA, për të zbuluar ekzistencën e kancerit në gjendrën me madhësi të arrës të prostatës në sistemin riprodhues mashkullor. Por ky test ka nxitur polemika dhe disa mjekë thonë se ai ka çuar në dignostikimin dhe mjekimin jo siç duhet të kancerit në prostatë, ndër më të shpeshtit tek meshkujt në botën perendimore. Në dy studime të kohëve të fundit, të cilat do të publikohen javën e ardhshme në revistën prestigjioze të mjekësisë, të titulluar “New England Journal of Medicine”, studiuesit nga Shtetet e Bashkuara dhe Europa kanë gjetur se analiza PSA ka shumë pak, ose aspak dobi. Në diskutimet e faqës së internetit të revistës, doktori Philip Kantoff nga Fakulteti i Mjeksisë në Universitetin Harvard, thotë se kjo analizë mund të shkaktojë probleme në mjekimin e hershëm, në rastet kur sëmundja është duke u zhvilluar me ngadalësi. - tha ia. Sipas doktoreshës Mari MekNaughton-Kollins, studiuese në Spitalin e Përgjithshëm të Massaçusetsit dhe njëkohësisht në Universitetin e Harvardit, Fakulteti i Mjeksisë, mjekimi agresiv mund të shkaktojë efekte anësore tek burrat, si impotencë, mospërmbajtje dhe deri vdekje të parakohëshme. Ajo thotë se problemi qendron në faktin se nuk egzistojnë analiza mjekësore, të cilat do të mund të dallonin mes tumorit që nuk ka nevojë për mjekim dhe kancerit agresiv që ka nevojë për mjekim. tha ajo. Profesori Kantoff i Universitetit Harvard është dakord me këtë mendim, duke thënë se pjesa e më e madhe e kësaj polemike do të kapërcehej, në se një numër më i madh mjekësh do ta ndanin procesin e zbulimit të kancerit në prostatë nga ai i mjekimit të sëmundjes. Kanceri i prostatës, thotë zoti Kantoff, zhvillohet shumë ngadalë dhe në se ai trajtohet në mënyrën e duhur, për shumë pacientë ai mund të mos paraqesë rrezik të menjëhershëm. Doktoresha MekNaughton-Kollins thotë se mjekët duhet ta pranojnë këtë çështje të debatueshme dhe t’i informojnë gjërësisht pacientët e tyre rreth përparësive dhe rreziqeve të analizës PSA për zbulimin e kancerit të prostatës.//ap.